**5 grunner til å lære fransk**

**Fransk er et språk som er lett å lære**

Du kan allerede en del fransk fordi mange norske og engelske ord ligner på franske ord.

**Fransk er et internasjonalt språk**

Fransk sakkes på 5 kontinenter, i 29 land og av 274 millioner mennesker. 125 millioner mennesker lærer fransk ( Fransk er det andre mest lærte fremmedspråket i verden og det tredje mest lærte i Norge).

Det er franske skoler i 130 land.

**Fransk er et språk som kan være nyttig å kunne når man skal studere.**

Kvaliteten på høyere utdanning i Franskrike er veldig god og det er ikke dyrt å studere i Frankrike.

Det finnes 800 franskspråklige institusjoner for høyere utdanning og forskning, og over 200 franske MOOCs (Massive Open Online Courses).

Allerede på videregående har du muligheten til å reise til Frankrike for å gå på skole:

* Man kan dra på noen ukers utveksling.
* Man kan ta VG1 i Frankrike og deretter komme tilbake til Norge å begynne rett på VG2.
* Man kan ta hele videregående i Frankrike. Enten studiespesialiserende eller yrkesfag. F.eks. restaurant og matfag. (Alle vet at Frankrike er verdens beste matland)

Når det gjelder høyere utdanning er det flere utvekslingsprogrammer:

* NorgINSA i Toulouse (teknologi)
* Språk og samfunn i Dijon, Montpellier og Perpignan
* Det fransk-norske senteret i Caen (Studere fransk)

**Fransk er et forretningsspråk**

Fransk er det tredje største forretningsspråket i verden (det å kunne fransk er et godt trumfkort for karrieren).

Bl.a. innen: resaurantbransjen, vinbransjen, mote, flyindustri, bilindustri, distribusjon, humanitært arbeid, turisme, sport, energi, mm.

**Fransk er et offisielt språk for internasjonale relasjoner**

Fransk er offisielt språk i FN, UNESCO, Olympiske komité, Rødekors og NATO.